разкази с хумор за Изпити
Изпит във ВИХВП, специалност вина и ракии. Влиза студент. На катедрата пред професора цяла батарея пълни чаши.
- Т-т-теглете бил-ее-та!
Студентът взема чаша, отпива:
- Портвайн.
Професорът също отпива:
- Н-н-неправил-лно! Т-теглете друг бил-л-лет!
Студентът взема втора чаша, отпива:
- Ризлинг.
Професорът също отпива:
- Н-н-неправилно.
Студентът започва да клинчи:
- Г-н Професоре, аз толкова много учих по Вашия предмет. Стаята в общежитието ми е пълна с конспекти.
- М-млади човече! Вие ми х-х-харесвате. Ще В-ви дам още един шанс.-навежда се и вади изпод катедрата пълна чаша.
Студентът събира сили и дух и я изпива на екс. Минута губи дар слово, трие пот и сълзи и едва произнася:
- Г-н Професоре, народното творчество още не сме го минавали.